CELEX: 62012FN0126
Language: fi
Date: 2012-10-26 00:00:00
Title: Asia F-126/12: Kanne 26.10.2012 — ZZ v. komissio

9.3.2013   
            
            
               FI
            
            
               Euroopan unionin virallinen lehti
            
            
               C 71/29
            
         Kanne 26.10.2012 — ZZ v. komissio
   (Asia F-126/12)
   2013/C 71/50
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja M. Boury)
   
      Vastaaja: Euroopan komissio
   
      Oikeusriidan kohde ja kuvaus
   
   Sellaiseen valitukseen annetun vastauksen kumoaminen, jossa kantaja vaati komissiota toteamaan ensiksi, että vain tietyt sen hallinnollisessa henkilökansiossa olevat asiakirjat voidaan toimittaa Tribunal de première instance de Bruxellesin tutkintatuomarille, ja toiseksi, että mainitulle tuomioistuimelle ei lainvastaisesti esitetty 2.2.2001 tehtyä päätöstä.
   
      Vaatimukset
   
   Kantaja vaatii erityisesti, että unionin yleinen tuomioistuin
   
               —
            
            
               kumoaa nimittävän viranomaisen 24.8.2012 valitukseen nro R/367/12 antaman vastauksen
            
         
               —
            
            
               toteaa, että oli lainvastaista olla esittämättä belgialaiselle tuomioistuimelle kantajan todellista hallinnollista henkilökansiota ja nimittävän viranomaisen 2.2.2001 tekemää päätöstä sekä kaikkia siihen liittyviä seikkoja ja Belgian rikostuomioistuimen komissiolta vaatimia asiakirjoja
            
         
               —
            
            
               toteaa, että oli lainvastaista toimittaa Tribunal [de première instance] de Bruxellesille luottamuksellisia asiakirjoja, jotka oli laadittu henkilöstösääntöjä rikkomalla ilman minkäänlaista oikeudellista valvontaa ja henkilöstösääntöjen ulkopuolella aikaisemmassa yksikössä ADMIN B9, joka vastasi nimittävän viranomaisen 2.2.2001 aloittamasta hallinnollisesta tutkinnasta,
            
         
               —
            
            
               toteaa, että oli lainvastaista, että komission työntekijät, joilla ei ollut valtuutusta eikä pätevyyttä, puuttuivat kantajaa vahingoittaakseen hänen Tribunal [de première instance] de Bruxellesille tekemänsä kantelun tutkimiseen
            
         
               —
            
            
               toteaa, että kantajan ja hänen perheensä perus- ja ihmisoikeuksia on koko tämän asian käsittelyn aikana loukattu vakavasti ja että hänelle on aiheutunut tuskin korjattavissa olevia vakavia ammatillisia, aineettomia ja aineellisia vahinkoja, joiden vuoksi hänellä on oikeus vahingonkorvaukseen.